Sametinget har i sak 55/21 Sametingets budsjett for 2022 bevilget kr 17 000 000 i direkte tilskudd til Saemien Sijte.  
**Vilkår for tilskuddet**  
  
**Synliggjøring av de samiske språkene**  
I Sametingets strategier for samiske språk Gïelelutnjeme – Giellalåpptim – Giellalokten står det:  
*«Sametinget ser det som naturlig å innføre et språkkrav ved bevilgninger av både direktetilskudd og søkerbaserte tilskudd. Dette gjelder også tilskuddsordninger innenfor andre områder enn språk, eksempelvis kultur, næring og helse. Språkkravet innebærer at institusjonene og aktørene skal synliggjøre samiske språk, og/eller fremme bruk av samiske språk».*  
Som en oppfølgning av dette vil det innføres et språkkrav på alle Sametingets direkte tilskudd: 

* Tilskuddsmottaker skal synliggjøre samisk / de samiske språkene og/eller øke bruken av samisk / de samiske språkene.
* I rapporteringsskjemaet skal dette rapporteres på, og dermed er dette et nytt rapporteringskrav i årets skjema: Hvordan har tilskuddsmottaker synligjort samisk / de samiske språkene og/eller økt bruken av samisk / de samiske språkene.

**Rapporteringsvilkår**  
  
**Søknad om direkte tilskudd for kommende år**

* Budsjettbehov for kommende år sendes inn innen 01.04 gjennom Sametingets tilskuddsportal.

**Utbetalingsvilkår**

* 100 % av tilskuddet utbetales i begynnelsen av budsjettåret med mindre tilskuddsmottaker ikke har overholdt rapporteringsfrister eller ikke har sendt inn søknad gjennom Sametingets tilskuddsportal. Tilskuddet vil da bli holdt tilbake til dette er rettet opp i.

**Tilbaketrekking og tilbakebetaling av tilskudd**

* Sametinget kan trekke tilbake tilskudd eller kreve tilbakebetaling av utbetalte tilskudd.

Vi viser til videre til Sametingets regelverk for direkte tilskudd 2022-2025, jf. vedlegg. Det er ikke mulig å klage på direkte tilskudd som Sametingets plenum gir over kapittel 8 i budsjettet.  
Forøvrig gjelder Sametingets regelverk for direkte tilskudd 2022-2025 for denne tildelingen.